Kúpna zmluva 
Investície do ŠRV - automatický paletizér pre zemiaky a sadzač zemiakov pásový ťahaný s hydraulickým pohonom
časť 1: automatický paletizér pre zemiaky

 uzavretá podľa zákona č. 513/1991 Zb. Obchodného zákonníka medzi


Obchodné meno: 	 Jozef Petík
Sídlo:			MDŽ 1841/7, 942 01 Šurany
IČO:			31194630
DIČ:	   	1026588849
Email :                   			jpetik@gmail.com
tel.:			+421 905645482
bankové spojenie: 
číslo účtu - IBAN: 
štatutár:			Jozef Petík
(ďalej ako „Kupujúci“)


a


Obchodné meno: 
Sídlo:	
IČO:	
Registrácia:	
DIČ:	
IČ DPH:	
Email:	
bankové spojenie: 
číslo účtu - IBAN:  
štatutár:               
(ďalej ako „Predávajúci“)

Kupujúci a Predávajúci sa ďalej spoločne budú označovať tiež ako „Zmluvné strany“, každý z nich jednotlivo tiež ako „Zmluvná strana“.



I.
Predmet Zmluvy

Touto Zmluvou sa Predávajúci zaväzuje na vlastné náklady a nebezpečenstvo dodať Kupujúcemu hnuteľné veci (spolu ako „Tovar“) definované v neoddeliteľnej prílohe č. 1 tejto Zmluvy (ďalej len ako „Príloha č. 1“) a previesť na neho vlastnícke právo k Tovaru a Kupujúci sa zaväzuje zaplatiť Predávajúcemu dohodnutú kúpnu cenu za podmienok uvedených v tejto Zmluve. 


II.
Povinnosti Predávajúceho

2.1 Predávajúci je povinný Kupujúcemu dodať Tovar, odovzdať doklady, ktoré sa na Tovar vzťahujú, a umožniť Kupujúcemu nadobudnúť vlastnícke právo k Tovaru v súlade s touto Zmluvou a všeobecne záväznými právnymi predpismi relevantnými vo vzťahu k dodaniu Tovaru podľa tejto Zmluvy. Predávajúci je povinný odovzdať Kupujúcemu všetky doklady, ktoré sú potrebné na prevzatie a na užívanie Tovaru v súlade s právom Slovenskej republiky a Európskej únie.
2.2 Predávajúci je povinný dodať tovar do miesta dodania: Šurany (ďalej len ako „Miesto dodania“).
2.3 Predávajúci je povinný dodať všetok Tovar podľa Prílohy č. 1 a musí ho zabaliť alebo vybaviť na prepravu do Miesta dodania tak, aby bol Tovar počas celej doby dodávky dostatočným spôsobom chránený pred poškodením, stratou alebo zničením.
2.4 Tovar sa považuje za dodaný Kupujúcemu len keď budú splnené všetky nasledovné podmienky:
a) Tovar sa bude nachádzať v Mieste dodania,
b) Tovar bude bez akýchkoľvek vád,
c) Kupujúci potvrdí splnenie všetkých vyššie uvedených podmienok podpisom na písomnom protokole o dodaní Tovaru.
2.5 Kupujúci má právo odmietnuť dodaný Tovar prevziať v prípade, že bude vykazovať akékoľvek vady, pričom takéto neprevzatie Tovaru nezakladá omeškanie veriteľa na strane Kupujúceho. Akékoľvek omeškanie Predávajúceho s dodaním Tovaru (a to aj za situácie, ak Kupujúci odmietne Tovar prevziať spôsobom predpokladaným prechádzajúcou vetou) sa považuje za závažné porušenie tejto Zmluvy Predávajúcim.

III.
Čas dodania Tovaru

3.1 Predávajúci je povinný v súlade s touto Zmluvou konať tak, aby bol Tovar dodaný Kupujúcemu najneskôr do 8 mesiacov odo dňa doručenia písomnej objednávky od kupujúceho predávajúcemu na dodanie predmetu zmluvy.


3.2 	Ak Predávajúci dodá Tovar pred dojednaným časom, je Kupujúci povinný riadne dodaný Tovar prevziať.


IV.
Kúpna cena za Tovar a platobné podmienky

4.1 Zmluvné strany sa dohodli na kúpnej cene za dodaný Tovar vo výške ............. Eur bez DPH (slovom:................................................................ euro). K uvedenej cene bude pripočítaná prislúchajúca DPH vo výške určenej všeobecne záväzným právnym predpisom.
4.2 Zmluvné strany sa dohodli, že Kúpna cena je konečná, zahŕňa dodanie Tovaru v súlade s podmienkami tejto Zmluvy a nebude sa navyšovať.
4.3 Kúpna cena je splatná na základe faktúry Predávajúceho, ktorá musí byť vystavená so všetkými náležitosťami daňového a účtovného dokladu podľa práva Slovenskej republiky a Európskej únie. Ak faktúra vystavená Predávajúcim a doručená Kupujúcemu podľa tohto článku Zmluvy nebude mať náležitosti účtovného a daňového dokladu v súlade so všeobecne záväznými právnymi predpismi Slovenskej republiky a Európskej únie, je Kupujúci oprávnený vrátiť faktúru Predávajúcemu na opravu alebo doplnenie s uvedením konkrétnych výhrad. Za deň doručenia faktúry podľa tohto článku Zmluvy sa v takom prípade považuje až doručenie opravenej alebo doplnenej faktúry. Zmluvné strany sa výslovne dohodli, že Predávajúci má právo vystaviť faktúru najskôr v deň, keď bude Tovar dodaný Kupujúcemu.
4.4 Splatnosť faktúry Predávajúceho vystavenej podľa bodu 4.3 tohto článku bude 30 dní odo dňa jej doručenia do sídla Kupujúceho. Predávajúcemu vzniká právo doručiť faktúru do sídla Kupujúceho najskôr  v deň nasledujúci po riadnom a včasnom Dodaní Tovaru.
4.5 Neoddeliteľnou Prílohou č. 1 tejto Zmluvy je Technická špecifikácia Predávajúceho, podľa ktorého Predávajúci určil výšku Kúpnej ceny.




V.
Vlastnícke právo a nebezpečenstvo škody

6.1 Vlastníkom Tovaru sa Kupujúci stane okamihom dodania Tovaru.
6.2 Nebezpečenstvo škody na Tovare znáša Predávajúci, a to do okamihu dodania Tovaru Kupujúcemu.


VI.
Dodanie Tovaru

7.1 Predávajúci splní svoju povinnosť dodať Tovar podľa tejto Zmluvy jeho riadnym odovzdaním  Kupujúcemu  bez  akýchkoľvek  vád  a v súlade s ustanoveniami tohto článku.
7.2 Bez zbytočného odkladu je Predávajúci povinný vyzvať Kupujúceho na prevzatie Tovaru, a to najneskôr 5 (päť) pracovných dní vopred. Odovzdanie Tovaru sa uskutoční na mieste, kde bol Tovar dodaný.
7.3 Pri odovzdaní Tovaru je Predávajúci povinný odovzdať Kupujúcemu aj:
a) prevádzkový manuál resp. pokyny pre riadnu prevádzku Tovaru. 
7.4 O odovzdaní Tovaru spíšu Zmluvné strany protokol, v ktorom uvedú najmä:
a) vyhlásenie Zmluvných strán o tom, či podľa skutočností zistených pri odovzdávaní bol Tovar dodaný v súlade s touto Zmluvou,
b) zhodnotenie akosti odovzdávaného Tovaru a prípadný súpis zistených vád Tovaru,
c) dojednanie o spôsobe a lehotách na odstránenie zistených vád Tovaru a prípadné iné dojednania Zmluvných strán; Zmluvné strany sa dohodli, že lehota na odstránenie zistených vád nebude dlhšia ako 3 (tri) pracovné dni, ak sa Zmluvné strany nedohodnú v jednotlivom prípade inak,
d) zoznam protokolov, atestov a certifikátov odovzdaných spolu s Tovarom,
e) iné skutočnosti, ktorých vyznačenie požaduje niektorá zo Zmluvných strán ak sú opodstatnené,
f) dátum a miesto vyhotovenia protokolu a podpisy Zmluvných strán (ďalej „Odovzdávací protokol“).

VII.
Zodpovednosť za vady a záruka za akosť Tovaru

8.1 Tovar má vady, ak nezodpovedá tejto Zmluve alebo ak Predávajúci porušil povinnosť dodať Tovar v akosti a vyhotovení, ktoré určuje Zmluva. Pre vylúčenie akýchkoľvek pochybností Zmluvné strany potvrdzujú, že Predávajúci zodpovedá za vady Tovaru aj za záruku za akosť v plnom rozsahu, a to po dobu 12 mesiacov od Dodania tovaru.
8.2 Predávajúci sa zaväzuje, že zabezpečí odstránenie vád Tovaru zistených pri odovzdávaní Tovaru spôsobom a v lehote uvedenej v Odovzdávacom protokole.
8.3 Predávajúci preberá záruku za akosť Tovaru, pričom dĺžka záručnej doby je 12 mesiacov odo dňa dodania Tovaru Kupujúcemu.
8.4 Záručná doba začne plynúť dňom riadneho odovzdania Tovaru Kupujúcemu na základe Odovzdávacieho protokolu. Záručná doba platí popri zákonom určenej zodpovednosti za vady, ktoré sa vyskytli neskôr ako pri odovzdaní Tovaru.
8.5 Kupujúci je povinný podať Predávajúcemu správu o vadách Tovaru, za ktoré zodpovedá Predávajúci, bez zbytočného odkladu po tom, čo ich zistil a tieto vady špecifikovať. Zmluvné strany sa pre prípad vád Tovaru, na ktoré sa vzťahuje záruka za akosť, dohodli, že počas záručnej doby má Kupujúci právo požadovať a Predávajúci povinnosť bezplatne tieto vady odstrániť. Predávajúci sa zaväzuje začať s odstraňovaním reklamovanej vady Tovaru bez zbytočného odkladu od podania správy o vade a zabezpečiť odstránenie vady Tovaru v lehote primeranej povahe vady, najneskôr však do 5 (piatich) pracovných dní odo dňa oznámenia vady.


VIII.
Porušenie povinností zmluvných strán

9.1 V prípade porušenia povinností podľa tejto Zmluvy alebo podľa zákona zodpovedá Zmluvná strana, ktorá danú povinnosť porušila, za škodu spôsobenú druhej Zmluvnej strane v súlade so zákonom a ostatnými všeobecne záväznými právnymi predpismi.
9.2 V prípade nedodržanie termínu plnenia zmluvy na dodávku predmetu tejto zmluvy je predávajúci povinný zaplatiť kupujúcemu sankciu – pokutu vo výške 5 % z dohodnutej kúpnej ceny.
9.3 Zmluvné strany sa dohodli, že kupujúci bude sankciu uvedenú v bode 9.2 tejto zmluvy voči predávajúcemu uplatňovať, a to písomne, bezodkladne po nedodržaní termínu plnenia zmluvy.


IX.
Zánik zmluvy

10.1 Táto Zmluva zaniká jej zrušením dohodou Zmluvných strán alebo odstúpením od tejto Zmluvy oprávnenou Zmluvnou stranou alebo z iných dôvodov stanovených platným právom alebo predpokladaných v tejto Zmluve.
10.2 Ktorákoľvek Zmluvná strana je oprávnená odstúpiť od tejto Zmluvy v prípade, ak sa druhá Zmluvná strana dopustí konania, ktoré je podstatným porušením tejto Zmluvy s poukazom na ustanovenie § 345 Obchodného zákonníka. Právo na 
odstúpenie môže oprávnená Zmluvná strana uplatniť písomným oznámením doručeným druhej Zmluvnej strane, ktoré obsahuje skutkové vymedzenie dôvodu na odstúpenie od Zmluvy. Ak oznámenie nebude obsahovať skutkové vymedzenie dôvodu na odstúpenie od Zmluvy, bude odstúpenie neplatné.
10.3 Odstúpením od Zmluvy sa Zmluva neruší od počiatku, ale až odo dňa doručenia písomného oznámenia druhej Zmluvnej strane.



X.
Súčinnosť s kontrolnými orgánmi a sankcie

11.1 Predávajúci berie na vedomie, že Predmet zmluvy je predmetom projektu z Programu rozvoja vidieka SR 2014-2022. Oprávnení zamestnanci poskytovateľa – Pôdohospodárskej platobnej agentúry SR, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
11.2 Predávajúci aj kupujúci sú povinní strpieť kontrolu/audit súvisiaci s dodávaným tovarom kedykoľvek počas platnosti a účinnosti Zmluvy o poskytnutí NFP, a to oprávnenými osobami na výkon tejto kontroly/auditu podľa platných predpisov, ktorými sa riadi poskytnutie podpory na financovanie predmetu tejto zmluvy a poskytnúť im všetku potrebnú súčinnosť.










X.
Subdodávatelia

10.1.	Predávajúci je oprávnený zveriť realizáciu časti dodávky predmetu zmluvy tretej osobe (subdodávateľovi) len v rozsahu svojej ponuky a iba dodržaním podmienok stanovených touto zmluvou. Predávajúci pritom zodpovedá Kupujúcemu tak, akoby túto časť dodávky realizoval sám. Predávajúci je povinný vopred písomne informovať Kupujúceho o týchto subdodávateľoch a Kupujúci si vyhradzuje právo v opodstatnených  prípadoch odmietnuť ich dodávku. Predávajúci je v tomto prípade povinný zaistiť vykonanie tejto dodávky iným subdodávateľom. 
10.2 Predávajúci je povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele plnenia subdodávateľa.
10.3 Predávajúci sa zaväzuje bezodkladne oznámiť akúkoľvek zmenu údajov o subdodávateľoch uvedených v prílohe č. 2 tejto zmluvy spôsobom podľa tejto zmluvy. Nesplnenie tejto povinnosti sa považuje za podstatné porušenie zmluvy. 
10.4 V prípade zámeru predávajúceho plniť vybrané časti tejto Zmluvy prostredníctvom subdodávateľa, nastúpenie nového subdodávateľa alebo zmeny pôvodného subdodávateľa uvedeného v prílohe č. 2 je predávajúci povinný minimálne päť (5) pracovných dní vopred písomne predložiť kupujúcemu na schválenie každého subdodávateľa. Súčasťou požiadavky bude vymedzenie rozsahu plnenia, ktoré bude pre predávajúceho plniť subdodávateľ. Ďalej je povinný spolu s písomnou žiadosťou o zmenu subdodávateľa poskytnúť predávajúcemu všetky údaje podľa tohto článku. Navrhovaný subdodávateľ musí byť oprávnený dodávať tovar, resp. poskytovať služby v rozsahu predmetu subdodávky a musí spĺňať požiadavky uvedené v bode 10.6  nižšie. V prípade, ak predávajúci nedodrží vyššie uvedený mechanizmus týkajúci sa nahradenia pôvodného subdodávateľa a/alebo nastúpenia nového subdodávateľa, kupujúci je oprávnený nahradenie pôvodného subdodávateľa a/alebo nastúpenie nového subdodávateľa neschváliť. Predávajúci nie je oprávnený bez predchádzajúceho písomného súhlasu kupujúceho previesť svoje práva a záväzky podľa tejto zmluvy na nového subdodávateľa. 

10.5  Kupujúci si vyhradzuje právo na posúdenie a schválenie nastúpenia nového subdodávateľa alebo nahradenia pôvodného subdodávateľa novým subdodávateľom.
10.6 Predávajúci je povinný vysporiadať všetky svoje záväzky voči subdodávateľom tak, aby mohol kupujúci riadne užívať predmet kúpy podľa tejto zmluvy. 
10.7 V prípade, ak subdodávateľ spĺňa definičné znaky partnerov verejného sektora podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o RPVS“), musí byť zapísaný v registri partnerov verejného sektora. Predávajúci alebo jeho subdodávateľ zároveň nesmie mať v registri partnerov verejného sektora zapísanú ako konečného užívateľa výhod osobu podľa § 11 ods. 1 písm. c) Zákona o RPVS. V prípade porušenia povinností Predávajúceho podľa tohto bodu, resp. povinností Predávajúceho týkajúcich sa subdodávateľov a ich zmeny podľa tohto článku, považuje sa toto porušenie za podstatné porušenie zmluvy. 







XI.
Záverečné ustanovenia

12.1 Práva a povinnosti Zmluvných strán, ktoré nie sú upravené touto Zmluvou, sa spravujú podľa príslušných ustanovení Obchodného zákonníka a ďalších príslušných všeobecne záväzných právnych predpisov Slovenskej republiky.
12.2 Táto zmluva nadobúda platnosť dňom jej podpisu oboma zmluvnými stranami.
12.3 Táto zmluva nadobúda účinnosť zaslaním písomnej objednávky na adresu Predávajúceho uvedenú v záhlaví tejto Zmluvy. Objednávka zaslaná emailom/elektronicky cez obstarávací systém josephine.proebiz.com je rovnocenná objednávke zaslanej poštou.
12.4 Túto Zmluvu možno meniť alebo zrušiť len dohodou Zmluvných strán v písomnej forme. Tým nie je dotknuté právo Zmluvných strán odstúpiť od tejto Zmluvy podľa jej ustanovení alebo podľa zákona.
12.5 Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanovenia. Do doby dosiahnutia dohody medzi Zmluvnými stranami platí zodpovedajúca úprava všeobecne záväzných právnych predpisov Slovenského právneho poriadku.
12.6 Zmluvné strany sa dohodli, že ich zmluvný vzťah sa bude riadiť právnymi predpismi platnými v Slovenskej republike a to tak posudzovanie práv a záväzkov vyplývajúcich z tejto zmluvy, ako aj zmeny tejto zmluvy, jej zánik, resp. právne vzťahy vznikajúce z tejto zmluvy.
12.7 Zmluvné strany sa dohodli, že Kupujúci má právo odstúpiť od tejto zmluvy v prípade, keby ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy.
12.8 Zmluva sa vyhotovuje v troch rovnopisoch, jeden obdrží predávajúci a dva rovnopisy obdrží kupujúci.
12.9 Zmluvné strany si túto Zmluvu starostlivo prečítali, jej obsahu porozumeli a na znak toho, že Zmluva vyjadruje ich slobodnú a vážnu vôľu, pripájajú svoje podpisy.
12.10 Neoddeliteľnými súčasťami tejto Zmluvy sú nasledovné prílohy:
a) [bookmark: _Hlk147230206]Opis predmetu zákazky s cenovou kalkuláciou (Príloha č. 1).
b) Zoznam subdodávateľov (Príloha č. 2)
c) 
V ................ dňa ...........				V ................ dňa ...........


......................................	........................................
           kupujúci	         predávajúci

Príloha č. 1:
Opis predmetu zákazky s cenovou kalkuláciou


Príloha č. 2 
ZOZNAM SUBDODÁVATEĽOV

Plnenie predmetu zmluvy
☐     sa nebude realizovať prostredníctvom subdodávateľa/-ov,
☐ sa bude realizovať prostredníctvom nasledovných subdodávateľov v nasledovnom rozsahu:

	Obchodné meno
	Sídlo
	IČO
	Informácie o osobe oprávnenej konať za subdodávateľa 
	Podiel subdodávky v %
	Subdodávateľ získa zo subdodávky finančné prostriedky prevyšujúce 100.000 EUR bez DPH 

	
	
	
	meno a priezvisko
	adresa pobytu 
	dátum narodenia
	
	

	
	
	
	
	
	
	
	☐  Áno    ☐  Nie 

	
	
	
	
	
	
	
	☐  Áno    ☐  Nie

	
	
	
	
	
	
	
	☐  Áno    ☐  Nie



Za predávajúceho:


V [doplní predávajúci], dňa:.......


__________________________
[doplní predávajúci]

